 

**בבית הדין הצבאי לערעורים**

בפני:

**אל"ם מאיה גולדשמידט** - שופטת

בעניין:

**התובע הצבאי הראשי –** המערער (ע"י ב"כ, סרן שני שחר; סגן קייט בזז)

**נ ג ד**

**\*\*\*\*\*\*\* רב"ט א' ד' –** המשיב (ע"י ב"כ, סגן יעל לוי; סגן מישל צ'רניחובסקי)

ערעור על החלטה של בית הדין הצבאי המחוזי במחוז שיפוטי זרוע היבשה שניתן בתיק ז"י (מחוזי) 21/23 (סא"ל (מיל') מנחם קליין – אב"ד) ביום 14.3.2023. הערעור התקבל חלקית.

**ה ח ל ט ה**

1. לאחר שמיעת טיעוני הצדדים, ובהמשך להערות בית הדין, מסרה ההגנה כי המשיב נכון להתחיל בהליך גמילה במסגרת תוכנית שתותאם לו על ידי שירותי הרווחה בעיר מגוריו, ואף למסור דגימות שתן עיתיות כתחליף לפסילת הרישיונות וכדרך להפיג את המסוכנות הנשקפת ממנו. התביעה מסרה כי ככל שהעדכון משירותי הרווחה יהיה חיובי, תשקול אף היא את עמדתה בנוגע לצורך בהמשך פסילת הרישיון.
2. הערעור מתקבל אפוא באופן חלקי. בשלב זה על דעת הצדדים, יוארך תוקפה של החלטת בית הדין קמא מיום 16 בפברואר 2023 בדבר פסילת רישיונותיו של המשיב, כחלק מתנאי שחרורו ממעצר, וזאת עד ליום 30 במארס 2023, אז קבוע דיון הקראה בבית הדין המחוזי. ראוי עם זאת לציין כי ככל שיש מחלוקת בין הצדדים לגבי המשך התנאים המגבילים לשחרור ראוי כי הדיון בעניין זה יתקיים בפני שופט המעצרים ולא במסגרת דיון הקראה, כפי שנעשה בדיון שהוביל להחלטה מושא ערעור זה.
3. בדיון הבא ניתן יהיה לבחון את ההתקדמות ביחס לפניית המשיב אל שירותי הרווחה. כמו כן מתבקשת קצינת בית הדין במחוז שיפוט זרוע יבשה להמשיך את המעקב אל מול המרב"ד, על מנת לבחון האם נערכה שם בדיקה עניינית ביחס לכשירות המשיב לנהיגה, וזאת בהמשך להחלטת בית הדין המחוזי מיום 16 בפברואר 2023 כאמור.

ניתנה היום, כ"ט באדר התשפ"ג , 22 במארס 2023, בפומבי ובמעמד הצדדים.

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **אל"ם מאיה גולדשמידט**

 **שופטת בית הדין הצבאי
 ל ע ר ע ו ר י ם**

**חתימת המגיה: \_\_\_\_\_\_\_\_\_\_\_\_\_\_\_\_\_\_\_\_\_\_\_ העתק נאמן למקור**

 **סרן כפיר לב תאריך: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ קצין בית הדין**